钦定古今图书集成/明伦汇编/氏族典/第242卷 > 张美
## 钦定古今图书集成/明伦汇编/氏族典/第242卷 > 张美

按《宋史张美传》：“美字元珪，贝州清河人。少善书记，初
为左藏小吏，以强干闻。三司荐奏，出为澶州粮料使。
周世宗镇澶渊，每有求取，必曲为供给，徙为濮州马
步军都虞候。世宗即位，召为枢密承旨。时宰相景范
被疾，命美权判三司。世宗北征，为大内都部署。师还，
为左监门卫上将军，充宣徽北院使，判三司。美强力”
有心计，周知其利病，每有所条奏厘革，上多可之。宋
初，加检校太尉，拜定国军节度。乾德五年，移镇沧州。
太平兴国初来朝，改左骁卫上将军。八年，以本官致
仕。雍熙二年卒，谥恭惠。子守瑛，供备库使。孙士宗，内
殿承制；士禹，为崇班；士安，阁门祗候；士宣，礼殿副使。